Айҙар ағаһының: “Нимә әҙәм көлдөрөп етемәк менән йөрөп ятаһың? Атаһы кем икәнен дә белмәй бит ул”, – тигән һүҙҙәре ҡыҙҙың бер ҡолағынан инә, икенсеһенән сығып та китә. Урам араһында ла, өйҙә лә был турала тыңлап ялҡып бөткән ул. Әсәһе лә шул хәбәрҙе генә һөйләй. Әхиәрҙә лә класташы Булатҡа ҡарата асыу, үс тойғоһо үҫкәндән-үҫә. Кластың “быҙауын” уның һеңлеһе яратһынсы әле! Ғәрлек бит.